Byrådslederen fra Høyre mener det beste hadde vært om hele ordningen med søndagsstengt ble opphevet, slik at butikkene i hele landet selv kunne avgjøre om de skulle få holde åpent eller ikke.
- Det er et veldig underlig regelverk i dag, med særunntak for kommuner med lavt folketall. Jeg tror butikkene klarer å regulere åpningstidene utmerket selv sammen med sine ansatte, uten lokal eller sentral lovgivning, sier Røsland.
Bergen kommune har ikke søkt om turiststatus, men har tillatt søndagsåpent på Fisketorget i henhold til reglene. Enkelte suvenirbutikker spesielt langs Bryggen i Bergen holder også åpent søndag - i tillegg til dagligvarebutikker i henhold til egne direktiver.